*uviesť číslo zmluvy*

*podľa spôsobu evidencie požičiavateľa/vypožičiavateľa*

*buď v hornom rohu 1. strany alebo pri označení zmluvy*

**Zmluva o výpožičke nehnuteľného majetku štátu**

uzatvorená podľa § 13 zákona č. 278/1993 Z. z. o správe majetku štátu
v znení neskorších predpisov a podľa § 659 a nasl. zákona č. 40/1964 Zb. Občiansky zákonník v znení neskorších predpisov a
(ďalej len „zmluva“)

# Článok 1

# Zmluvné strany

1. **Požičiavateľ:** ***názov***

Sídlo:

V zastúpení: *meno, priezvisko, titul, funkcia*

IČO:

DIČ:

Bankové spojenie:

IBAN účtu:

(ďalej len „požičiavateľ“)

**a**

1.2 **Vypožičiavateľ:** ***názov***

Sídlo:

V zastúpení: *meno, priezvisko, titul, funkcia*

IČO:

DIČ:

Bankové spojenie:

IBAN účtu:

(ďalej len „vypožičiavateľ“)

(požičiavateľ a vypožičiavateľ spolu ďalej aj ako „zmluvné strany“)

1.3 Zmluvné strany sa dohodli na uzavretí tejto zmluvy o výpožičke v zmysle § 13 ods. 7 a 8 zákona č. 278/1993 Z. z. o správe majetku štátu v znení neskorších predpisov (ďalej len „zákon o správe majetku štátu“) a podľa § 659 a nasl. zákona č. 40/1964 Zb.Občianskeho zákonníka v znení neskorších predpisov (ďalej len „Občiansky zákonník“).

## Článok 2

## Predmet výpožičky

1. Predmetom výpožičky je nehnuteľný majetok vo vlastníctve Slovenskej republiky
v správe požičiavateľa nachádzajúci sa na ulici ...... v ......., okres ......., obec ......., katastrálne územie ......., zapísaný v katastri nehnuteľností na liste vlastníctva č. ...... vedenom katastrálnym odborom Okresného úradu ......, v podiele 1/1, a to podľa situačného plánu, ktorý tvorí prílohu č. 1 tejto zmluvy (ďalej len „príloha č. 1“). *V tomto bode je podrobné podrobne špecifikovať predmetnú nehnuteľnosť v súlade s LV a príslušným rozhodnutím o dočasnej prebytočnosti, pričom odporúčame uviesť aj súpisné číslo predmetnej budovy a parcelné čísla a výmery pozemkov, ktoré sú predmetom výpožičky. Ak ide o nebytové priestory, je potrebné špecifikovať zvlášť budovu, v ktorej sa nebytové priestory nachádzajú, a zvlášť konkrétne nebytové priestory, s uvedením poschodia, čísiel miestností a ich výmery jednotlivo a celkovú výmeru všetkých nebytových priestorov spolu.*
2. Predmet výpožičky uvedený v bode 2.1 tohto článku zmluvy bol Rozhodnutím štatutárneho orgánu požičiavateľa č. ........ o dočasnej prebytočnosti nehnuteľného majetku štátu v správe ........ zo dňa ........ vyhlásený za dočasne prebytočný v súlade s § 3 ods. 4 zákona o správe majetku štátu.
3. Požičiavateľ na základe tejto zmluvy prenecháva vypožičiavateľovi na **bezodplatné** dočasné užívanie nehnuteľný majetok štátu bližšie definovaný v bode 2.1 tohto článku zmluvy.
4. S právom užívania vypožičaných priestorov je spojené aj právo požičiavateľa bezplatne užívať spoločné priestory a zariadenia budovy t. j. schodiská, chodby, vstupná hala, výťah a nádvorie. *Upraviť podľa potreby.*
5. K odovzdaniu a prevzatiu predmetu výpožičky dôjde na základe písomného protokolu, ktorý podpíšu oprávnení zástupcovia oboch zmluvných strán do ......dní odo dňa nadobudnutia účinnosti tejto zmluvy, pričom každá zmluvná strana si ponecháva jeden rovnopis tohto protokolu.

### Článok 3

### Účel a doba výpožičky

1. Účelom výpožičky je užívanie predmetu výpožičky na plnenie úloh vypožičiavateľa
v rámci predmetu jeho činnosti alebo v súvislosti s ním v zmysle Zriaďovacej listiny
zo dňa ....... v znení neskorších dodatkov č....... až č. ......., a to pre potreby ....... *Upraviť podľa potreby, pričom je potrebné uviesť konkrétny účel.*
2. Táto zmluva sa uzatvára **na dobu určitú**, a to **na ....... rokov *(najviac na 5 rokov)*** odo dňa nadobudnutia účinnosti tejto zmluvy.

#### Článok 4

#### Podmienky úhrad nákladov za služby

1. Vypožičiavateľ sa zaväzuje riadne a včas uhrádzať náklady za služby, poskytovanie ktorých je spojené s bezodplatným užívaním predmetu výpožičky uvedeného v článku 2 bod 2.1 tejto zmluvy **podľa skutočných nákladov**.
2. Služby, ktorých poskytovanie je spojené s bezodplatným užívaním predmetu výpožičky sú (*upraviť podľa potreby):*
	1. elektrická energia,
	2. tepelná energia,
	3. vodné a stočné,
	4. komunálne výkony,
	5. daň z nehnuteľností
	6. upratovanie a čistenie
	7. telekomunikačné poplatky
	8. iné náklady a výdavky.
3. Predpokladané náklady za služby, poskytovanie ktorých je spojené s bezodplatným užívaním predmetu výpožičky sú vo výške ......... eur ročne. Vypožičiavateľ sa zaväzuje uhrádzať na účet požičiavateľa náklady za služby podľa bodu 4.1 a 4.2 tohto článku zmluvy na základe požičiavateľom vystavenej faktúry za príslušný kalendárny mesiac, podľa **výpočtového listu v prílohe č.2**, ktorý tvorí neoddeliteľnú súčasť tejto zmluvy. Kópie dodávateľských faktúr budú tvoriť prílohu faktúr vystavených požičiavateľom. Požičiavateľ vystaví vypožičiavateľovi faktúru so splatnosťou 15 dní odo dňa jej doručenia vypožičiavateľovi v listinnej podobe na adresu jeho sídla uvedeného v zmluve. Faktúra sa považuje za uhradenú dňom pripísania fakturovanej sumy na účet požičiavateľa. *Upraviť podľa potreby.*
4. Požičiavateľom vystavená faktúra musí obsahovať všetky náležitosti vyžadované príslušnými všeobecne záväznými právnymi predpismi Slovenskej republiky. Ak vystavená faktúra neobsahuje náležitosti daňového dokladu alebo má iné vady, vypožičiavateľ je oprávnený vrátiť vadnú faktúru požičiavateľovi na opravu alebo
na vystavenie novej faktúry. V takomto prípade nie je vypožičiavateľ v omeškaní
s platbou faktúry a nová lehota splatnosti začne plynúť riadnym doručením opravenej alebo novo vystavenej faktúry vypožičiavateľovi podľa bodu 4.3 tohto článku zmluvy.
5. V prípade omeškania vypožičiavateľa s úhradou splatnej faktúry má požičiavateľ právo uplatniť si voči vypožičiavateľovi **úroky z omeškania**, podľa nariadenia vlády Slovenskej republiky č. 87/1995 Z. z., ktorým sa vykonávajú niektoré ustanovenia Občianskeho zákonníka v znení neskorších predpisov.
6. Požičiavateľ vyúčtuje skutočné náklady za služby uvedené v bode 4.2 tohto článku zmluvy vypožičiavateľovi vyúčtovacou faktúrou po ukončení kalendárneho roka následne po konečnom zúčtovaní požičiavateľa s jeho dodávateľmi, najneskôr však
do konca nasledujúceho kalendárneho roka. Vyúčtovacia faktúra požičiavateľa je splatná do tridsiatich (30) kalendárnych dní odo dňa jej doručenia vypožičiavateľovi. *Upraviť podľa potreby.*
7. Náklady služieb spojených s výpožičkou môže požičiavateľ zvýšiť na základe zmien uskutočnených podľa všeobecne záväzného predpisu alebo zvýšenia cien energií a médií účtovaných požičiavateľovi dodávateľskými organizáciami, formou písomného aktuálneho výpočtového listu, podpísaného obidvoma zmluvnými stranami*.*

##### Článok 5

##### Práva a povinnosti zmluvných strán

1. Vypožičiavateľ vyhlasuje, že mu je známy súčasný stav predmetu výpožičky a predmet výpožičky je v stave spôsobilom na riadne užívanie a v takomto stave ho preberá a zároveň sa zaväzuje uhrádzať požičiavateľovi náklady za služby, poskytovanie ktorých je spojené s bezodplatným užívaním predmetu zmluvy, a to v rozsahu stanovenom touto zmluvou.
2. K odovzdaniu a prevzatiu predmetu výpožičky dôjde na základe písomného protokolu, ktorý podpíšu oprávnení zástupcovia oboch zmluvných strán do ......dní odo dňa nadobudnutia účinnosti tejto zmluvy, pričom každá zmluvná strana si ponecháva jeden rovnopis tohto protokolu.
3. Vypožičiavateľ sa zaväzuje užívať predmet výpožičky len v rozsahu a na účel dohodnutý v tejto zmluve.
4. Vypožičiavateľ vyhlasuje, že bol oboznámený s pokynmi, smernicami a pravidlami požičiavateľa pre prevádzku budovy, s protipožiarnymi a bezpečnostnými opatreniami a tieto sa zaväzuje dodržiavať.
5. Vypožičiavateľ zodpovedá v plnom rozsahu za vypracovanie dokumentácie, prevenciu, prípravu a vykonávanie opatrení na zaistenie bezpečnosti a ochrany zdravia pri práci v predmete výpožičky na svoje náklady podľa ustanovení zákona č. 124/2006 Z. z. o bezpečnosti a ochrane zdravia pri práci a o zmene a doplnení niektorých zákonov.
6. Vypožičiavateľ zabezpečuje bezpečnosť technických zariadení nachádzajúcich sa v predmete výpožičky podľa ustanovení vyhlášky č. 508/2009 Z. z., ktorou sa ustanovujú podrobnosti na zaistenie bezpečnosti a ochrany zdravia pri práci s technickými zariadeniami tlakovými, zdvíhacími, elektrickými a plynovými a ktorou sa ustanovujú technické zariadenia, ktoré sa považujú za vyhradené technické zariadenia.
7. Vypožičiavateľ zodpovedá na vlastné náklady v plnom rozsahu za plnenie povinností a úloh na úseku ochrany pred požiarmi podľa ustanovení zákona č. 314/2001 Z. z. o ochrane pred požiarmi v znení neskorších predpisov.
8. Vypožičiavateľ sa zaväzuje vykonávať a uhrádzať z vlastných prostriedkov náklady vynaložené na bežnú údržbu predmetu výpožičky a náklady vynaložené na drobné opravy a úpravy predmetu výpožičky jednotlivo do sumy vo výške ........... eur.
9. Vypožičiavateľ je povinný bez zbytočného odkladu oznámiť požičiavateľovi potrebu vykonania tých opráv, ktoré nie sú uvedené v bode 5.5 tohto článku zmluvy a umožniť vykonanie týchto opráv, inak vypožičiavateľ zodpovedá za škodu, ktorá nesplnením tejto povinnosti vznikla.
10. Vypožičiavateľ je povinný, v prípade vzniku havárie alebo jej hrozby vykonať opatrenia na odstránenie hroziaceho nebezpečenstva a bezodkladne o tom informovať požičiavateľa.
11. Vypožičiavateľ nesmie, bez predchádzajúceho písomného súhlasu požičiavateľa, vykonávať stavebné úpravy na predmete výpožičky. Vypožičiavateľ je povinný,
v prípade získania písomného súhlasu požičiavateľa s vykonávaním stavebných úprav
na predmete výpožičky, znášať náklady súvisiace so stavebnými úpravami.
12. Vypožičiavateľ nie je oprávnený prenechať predmet výpožičky do nájmu, podnájmu alebo výpožičky, či iného užívania tretím osobám.
13. Vypožičiavateľ zodpovedá za škodu na predmete výpožičky spôsobenú ním samým, jeho zamestnancami a tretími osobami v plnej výške. Vypožičiavateľ je povinný,
v prípade vzniku takýchto škôd, uhradiť požičiavateľovi skutočnú škodu. Škoda sa uhrádza v peniazoch, ak však o to požičiavateľ požiada, a ak je to možné a účelné, škoda sa odstráni uvedením do pôvodného stavu.
14. Vypožičiavateľ sa zaväzuje, že bude postupovať v súlade so zákonom č. 357/2015 Z.z. o finančnej kontrole a audite a o zmene a doplnení niektorých zákonov.
15. Požičiavateľ si vyhradzuje právo vstupu osôb ním určených do priestorov predmetu výpožičky za účelom kontroly dodržiavania tejto zmluvy. Vypožičiavateľ je povinný týmto osobám umožniť vstup do priestorov predmetu výpožičky, a to bezodkladne po oznámení žiadosti o vstup do priestorov predmetu výpožičky.
16. Vypožičiavateľ sa zaväzuje udržiavať čistotu a poriadok v priestoroch predmetu výpožičky.
17. Zmluvné strany sa dohodli, že požičiavateľ nebude zabezpečovať vypožičiavateľovi upratovanie a zimnú údržbu predmetu výpožičky. Uvedené činnosti je povinný zabezpečiť vypožičiavateľ. *Upraviť podľa potreby.*

###### Článok 6

###### Skončenie zmluvy

1. Zmluva zaniká:
2. uplynutím času, na ktorý bola dohodnutá,
3. písomnou dohodou zmluvných strán,
4. písomnou výpoveďou ktorejkoľvek zo zmluvných strán, a to i bez udania dôvodu, pričom výpovedná lehota trvá tri (3) mesiace a začína plynúť prvým dňom kalendárneho mesiaca nasledujúceho po doručení výpovede druhej zmluvnej strane,
5. odstúpením od zmluvy.
6. Požičiavateľ je oprávnený odstúpiť od zmluvy ak:

a) vypožičiavateľ užíva predmet výpožičky v rozpore so zmluvou,

b) vypožičiavateľ je v omeškaní viac ako jeden (1) mesiac s platením úhrad za služby spojené s užívaním predmetu výpožičky,

c) dôjde k inému porušeniu tejto zmluvy zo strany vypožičiavateľa,

d) ak predmet výpožičky prestane byť pre požičiavateľa dočasne prebytočný z dôvodu, že ho potrebuje pre svoju činnosť.

1. Vypožičiavateľ je povinný, po skončení zmluvy, vrátiť predmet výpožičky v stave,
v akom ho prevzal, a to s prihliadnutím na obvyklé opotrebenie.

**Článok 7**

**Záverečné ustanovenia**

1. Ostatné práva a povinnosti, ktoré nie sú upravené touto zmluvou, sa riadia ustanoveniami zákona o správe majetku štátu, Občianskym zákonníkom a ostatnými príslušnými všeobecne záväznými právnymi predpismi platnými na území Slovenskej republiky.
2. Zmeny a dodatky tejto zmluvy je možné robiť len formou písomných a očíslovaných dodatkov, podpísaných oprávnenými zástupcami oboch zmluvných strán.
3. Na úseku požiarnej ochrany a bezpečnosti a ochrany zdravia pri práci zodpovedá vypožičiavateľ za predmet výpožičky v zmysle právnych predpisov platných
v Slovenskej republike.
4. Zmluva nadobúda platnosť podľa § 13 ods. 9 zákona o správe majetku dňom udelenia súhlasu zriaďovateľa, t. j. Ministerstva práce, sociálnych vecí a rodiny Slovenskej republiky *(alebo Ministerstva financií Slovenskej republiky)* a účinnosť nadobúda dňom nasledujúcim po dni jej zverejnenia v Centrálnom registri zmlúv v súlade s § 47a ods. 1 Občianskeho zákonníka.
5. Táto zmluva a jej dodatky podliehajú povinnému zverejneniu v Centrálnom registri zmlúv vedenom Úradom vlády Slovenskej republiky v súlade so zákonom č. 211/2000
Z. z. o slobodnom prístupe k informáciám a o zmene a doplnení niektorých zákonov v znení neskorších predpisov.
6. Zmluva je vyhotovená v siedmich (7) rovnopisoch, z ktorých tri (3) rovnopisy dostane vypožičiavateľ, tri (3) rovnopisy dostane požičiavateľ a jeden (1) rovnopis si ponecháva Ministerstvo práce, sociálnych vecí a rodiny Slovenskej republiky *(alebo Ministerstvo financií Slovenskej republiky)* pre archívne účely.
7. Zmluvné strany vyhlasujú, že si túto zmluvu riadne a dôsledne prečítali, jej obsahu a právnym účinkom z nej vyplývajúcich porozumeli, ich zmluvné prejavy sú dostatočne jasné, určité, slobodné a zrozumiteľné. Zmluvné strany vyhlasujú, že táto zmluva nebola uzatvorená pod nátlakom, v tiesni, ani za nápadne nevýhodných podmienok a  na znak toho ju vlastnoručne podpisujú.

Za požičiavateľa Za vypožičiavateľa

V ......................., dňa: V ......................., dňa:

*podpis podpis*

*------------------------------------ ------------------------------------*

*meno a priezvisko meno a priezvisko*

*funkcia funkcia*